मैना की पहचान मुख्यधारा से अलग आदिवासी जीवन-समाज से है। जिसे जेल की नारकीय यंत्रणा, उस विरोध के कारण सहनी पड़ती है, जो वह अपने आदिवासी अंचल और समाज को बचाने की खातिर करती है। वह अपने ही परिवार (पिता-पति) तथा उस परिवार को दलाल की भाँति इस्तेमाल करने वाली मुख्यधारा समाज की वर्चस्ववादी शक्तियों के खिलाफ खड़ी हो जाती है। मैना इस विरोध में स्वयं को अकेली पाती है, क्योंकि उसका साथ ना वह सरकार देती है जिससे वह तथाकथित शासित होती है और ना वह परिवार जहाँ वह पालित होती है; जहाँ वह घर कर के रहती है।